Il-Veneżwela huwa pajjiż li Keith Schembri kien jagħżel li jinvesti fih. Minn dokumenti li jien stess rajt b'għajnejja, jirriżulta li Keith Schembri kien investa fis- sovereign wealth funds tar-Repubblika Bolivarjana tal-Veneżwela. Permezz tal-kumpannija tiegħu Colsons , Keith Schembri investa ftit anqas minn $20,000 f' bonds maħruġa mill-istat tal-Veneżwela li minnhom kien qed jistenna li jdaħħal imgħax ta' 12.75% u $30,000 oħra b'imgħax mistenni ta' 9.25%. L-investimenti inxtraw fl-2011 u kull imgħax li daħħal flimkien mal-kapital reġa' ġie investit fis-snin ta' wara. M'għandix informazzjoni dwar x'investimenti għamel Keith Schembri wara l-2015. Il-ġid statali tal-Veneżwela reġa' sab ruħu fiċ-ċentru tal-aħbarijiet wara li, skond id-Dipartiment tal-Ġustizzja Amerikan, kumpannija Maltija tal-investiment ħaslet mijiet ta' miljuni ta' dollari misruqin. Bank Malti li ismu għadu ma ssemmiex jinsab ukoll mixli li assista fil-ħasil ta' dawn il-flejjes misruqin. Malta ssemmiet fl-aħbarijiet b'rabta mal-Veneżwela sa minn qabel Ali Sadr Hasheminejad, bħala sid f'Malta tal- Pilatus Bank , ġie mixli fl-Istati Uniti talli ħasel $100 million fil-Veneżwela u talli kiser il-liġijiet Amerikani li jirregolaw is-sanzjonijiet kontra l-Iran. L-Inkjesta Egrant li ġiet konkluża dan l-aħħar ikkonfermat li Keith Schembri kellu kont bankarju personali mal- Pilatus Bank . Previous: X'kien intqal f'dik it-telefonata Skype mal-Panama? Next: Diskors fin u edukat window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
L-investimenti ta' Keith Schembri fil-Veneżwela